ગુજરાત વિધાનસભા ચૂંટણી દરમિયાન કોંગ્રેસ ઉપાધ્યક્ષ રાહુલ ગાંધીનો વધુ એક સ્વરૂપ જોવા મળ્યું છે. રાહુલ આ વખતે ગુજરાતમાં ચૂંટણી દરમિયાન અનેક મંદિરોમાં દર્શન કરતા જોવા મળ્યા. જેને ભાજપ હિન્દુત્વના કાર્ડ તરીકે પણ જોઈ રહી છે. આ વખતના ચૂંટણી પ્રચારમાં રાહુલ અત્યાર સુધીમાં 25 જેટલાં મંદિરોમાં દર્શન કરતા જોવા મળ્યા છે. શુક્રવારે બાવળાના પ્રસિદ્ધ મોગલધામ મંદિરે પણ દર્શન કરવા પહોંચ્યા હતા. મંદિરે પહોંચીને રાહુલે પૂજા-અર્ચના કરી અને મંદિરના પૂજારીની કોંગ્રેસ અધ્યક્ષા સોનિયા ગાંધી સાથે વાતચીત પણ કરાવી. નોંધનીય છે કે આજે સોનિયા ગાંધીનો જન્મદિવસ પણ છે.